मैदान में बनाए डंपिंग जोन, उड़ रही वेस्टेज स्लरी, हो रहा प्रदूषण
इंडस्ट्रीज एरिया में संचालित मार्बल फैक्ट्रियों से निकलने वाली वेस्टेज स्लरी का अन्य स्टोन का पावडर हाईवे मार्ग मार्ग पर खपाया जा रहा है। आसपास रहने वाले रहवािसयों के स्वास्थ्य पर गंभीर खतरा मंडरा रहा है।
स्लरी सांस के साथ लोगों के शरीर में जा रही है। जिससे उनमें एलर्जी, अस्थमा जैसी बीमारी के शिकार हो रहे हैं। स्टोन मार्बल फैक्ट्रियों से यहां छोड़ा गया वेस्ट के कारण बजंर जमीन में तब्दील हो रही है। यहां पहले हरियाली थी अब सफेद पाउडर के अलावा कुछ नहीं दिखाई दे रहा है। जिम्मेदारों की ओर से इस संबंध में कोई कार्रवाई नहीं होने से फैक्ट्री मालिक भी कारखानों के बाहर पत्थर आदि डालते हैं, जिससे पूरे औद्योगिक क्षेत्र की नालियां भी क्षतिग्रस्त हो गई तथा स्लरी गंदगी से भर गई है। ऐसे में गंदगी के कारण यहां मौसमी बीमारियों का भी अंदेशा लगा रहता है। रात को इस क्षेत्र में स्ट्रीट लाइटंे बंद होने के साथ पानी की समस्या के कारण कई उद्योग प्रभावित हो रहे है। पाइप लाइन में बार बार लिकेज की समस्या गंभीर है।
जगह नहीं मिलती, तब तक परेशानी
औद्योगिक क्षेत्र मंे शासन को डपिंग की व्यवस्था करना चाहिए। पहले की डपिंग के लिए मांग की थी लेकिन अब तक कुछ नहीं हुआ। इससे इस तरह की परेशानी है। राजेश जारोली, पत्थर उद्योग संघ, नीमच
बढ़ रहे अस्थमा और सांस के रोगी
मार्बल स्लरी से आसपास के पेड़ पौधे भी नष्ट हो गए। रहवासी अनिल तिवारी, कैलाश कदम, ममता तिवारी का कहना है स्लरी के कारण अस्थमा, एलर्जी मरीजों की संख्या भी दिनोदिन बढ़ रही है। लोगों को समस्या हो रही है।
महू-नसीराबाद हाईवे मार्ग पर जिपं कार्यालय के समीप इस तरह खपाया जा रही है वेस्टेज स्लरी।
कनावटी मार्ग पर स्थित औद्याेगिक क्षेत्र मंे संचालित स्टोन फैक्ट्रियों के आसपास स्कीम नं. 34, स्कीम 36, नई पुलिस लाइन सहित जिला पंचायत कार्यालय संचालित हो रहा है। तेज हवा चलते पर वेस्टेज मार्बल एवं स्लरी एवं अन्य पत्थरों से निकलने वाले वेस्ट पाउडर कॉलोनियों तक पहुंच कर लोगों की सांसाें मंे घूल रहा है। आसपास स्थित अवासीय कॉलोनी भी मार्बल स्लरी की भेंट चढ़ गई है। साथ ही आवासीय कॉलोनी में कई अवैध कारखाने भी संचालित हो रहे हैं, जिस ओर विभाग कोई ध्यान नहीं दे रहा है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva